**Joensuun kaupungin lahjoitusrahaston sääntö**

Kaupunginvaltuuston hyväksymä 26.5.2025

Voimassa 1.6.2025 alkaen

1 § Rahaston tarkoitus

Rahaston tarkoituksena on

1. apurahojen myöntäminen Joensuun kaupungissa vakinaisesti asuville

varattomille tai vähävaraisille lapsille ja nuorille,

1. vähävaraisten oppilaiden opintojen tukeminen sekä opinnoissaan erikoisen

hyvää edistystä osoittaneiden oppilaiden palkitseminen, ja

1. vähävaraisten oppilaiden taide- ja kulttuuriopintojen tukeminen sekä

opinnoissaan erikoisen hyvää edistystä osoittaneiden oppilaiden palkitseminen.

2 § Rahaston peruspääoma

Rahaston peruspääoma koostuu siihen yhdistettyjen seuraavien lahjoitusrahastojen

pääomista:

- Joensuun kaupungin stipendirahasto

- Linköpingin rahasto

- Entisen Joensuun lyseon ja tyttölyseon stipendirahasto

- Entisen Joensuun yhteiskoulun stipendirahasto

- Hirvosen rahasto

- Joensuun musiikkiopiston oppilaiden stipendirahasto

- Kansakoulujen rahasto

- Niinivaaran lukion stipendirahasto

- Tarvaisen rahasto

- Vesalan rahasto

- Väisälän rahasto

- Tiilikaisen muistorahasto

- Ida ja Juho Romppaisen lahjoitusrahasto

- Cederbergin rahasto

- Otsakorven rahasto

- Virtamon rahasto

3 § Rahaston kartuttaminen

Rahaston pääoma on säilytettävä koskemattomana.

Pääomaan lisätään korot ja muut tuotot sekä lahjoitukset vähennettynä

omaisuudenhoitokuluilla. Kaikki lahjoitukset on käytettävä lahjoittajan määräysten

mukaisesti.

4 § Rahaston varojen sijoittaminen

Rahaston varat on sijoitettava varmoihin tuottaviin kohteisiin.

5 § Rahaston käyttäminen

Rahaston varojen käytöstä sääntöjen mukaisiin tarkoituksiin päättää Joensuun

kaupungin hyvinvoinnin ja osallisuuden edistämisen lautakunta.

Määriteltäessä rahaston eri tarkoituksiin kohdennettavien rahamäärien osuutta on

otettava huomioon rahastoon yhdistettyjen rahastojen tarkoitukset ja lahjoittajien

määräykset.

6 § Muu rahaston hoito

Rahastoa hoitaa kaupunginhallituksen määräysten mukaan talouspalvelut.

Rahasto on erityiskatteinen.